186 P. HOFSTEDE DE GROOT 



Neque incertus quaesivi, de quonam argumento hac bora paucis ad vos 

 agerem. Vir eruditissimi , qui jam Doctores sunt celebrandi, et ipse locus 

 ac tempus , ubi celebrandi sunt , mihi materiem offerebant proludendi hanc , 

 ut paucis exponerem , quid felix literarum studium aptis debeat temporibus 

 et locis. 



Qua de re breviter dicenti , vos AA. HH ! linguis animisque favete. 

 Nam aut in hoc perpetuo laetitiae nostrae tenore vos diu detinere , aut in 

 hac amplissima , sed etiam diversissimorura auditorum corona , e recondita 

 doctrina aliquid proferre mihi non licet. Breviter et populariter dicere me 

 jubet hora ruens et solennitatis ipsius natura. 



Literarum stiidium quid sit, si coram vobis exponam, sane ineptus sim; 

 est quod cognovistis , quod honoratis , quod fovetis ipsi. Felix vero est 

 hoc vestrum doctrinae et humanitatis studium , si consilium , quo instituitur , 

 attingit, ergo men tern illustrat animurnque excolit et perficit cum vestrum 

 ipsorum, turn aequalium et posterorum. 



Hoc autem literarum studium ut felix sit, quid tandem debet temporibus 

 et locis aptis ? Si dicam , illud his omnia debere , vos , AA ! mihi mon- 

 strabitis hos viros eruditissimos , quos justo Doctoris titulo proclamare mihi 

 contingit , quorum tamen pars insignis peculiari nee temporum nee locorum 

 favore in literis feliciter colendis sit usa. Sin illud studium temporibus et 

 locis aptis nihil debere contendam , templum hoc elegantissimum , ac hu- 

 manitatis et doctrinae amoreni, civium nostrorum decus, quo ducti hoc 

 templum exstruxerunt , vos mihi objicietis , quaerentes , an hoc nihil faciat 

 ad literarum studia excitanda et adjuvanda? Si nihil, cur igitur hosce 

 festos agamus dies? 



Ergo utrumque rejiciendurn esse jam apparet , ac verum quaerendum , 

 ubi solet latere , in media aliqua sententia , quae haec erit , temporibus et 

 locis aptis felix literarum studium neque omnia debere, neque nihil, 

 sed multum. 



Non omnia debere, et historia docet et vero ipsius rei ratio. 



Si tempora respicis, vel solius patriae nostrae, quaenam infaustiora literis 

 videri poterant, quam cruenta ilia terroribus belli octoginta annorum plena? 



